သားဗီးယားခမ်းထီ

သားဗီးယားခမ်းထီ () တရာꩻဝင်ႏအမိဉ်ꩻနဝ်ꩻ ထွာဒျာႏ သားဗီးယား ခမ်းနမ်းဗွေႏခမ်းထီ တဲင် အဝ်ႏဒျာႏ ဥရောပ အခဝ်ကွဉ်ႏနဝ်တောမ်ႏ အခဝ်ထာႏဝ ကအဝ်ႏခွဲးကျုံႏဒါႏဝင်ꩻ ဒေႏသကိုတဲင် အဝ်ႏပါလွေꩻ ဗော်ကန်ကြွန်(Balkans) တောမ်ႏ ပန်နိုးနီးယားဒေႏသ(Pannonian Basin) ဖုံႏသွူ။ ခမ်းထီအကူအဝ်ႏရောင်ꩻလွေꩻဒျာႏတောမ်ႏ ဖဲ့ꩻနဝ်ဖဲ့ꩻနဝ်ꩻ မာသီဒိုနီးယားခမ်းထင်ꩻ၊ ဖဲ့ꩻထင်ꩻနဝ်ꩻ ဟန်ဂေရီခမ်းထီ၊ ဖဲ့ꩻကွဉ်ႏထင်ꩻနဝ်ꩻ ရိုမေးနီးယားခမ်းထီ၊ ဖဲ့ꩻကွဉ်ႏနဝ်နဝ်ꩻ ဗူဂေးရီးယားခမ်းထီ၊ ဖဲ့ꩻတွို့ꩻဖဲ့ꩻနဝ်ꩻ ခရိုအေးသျားခမ်းထီ၊ ဗော့သနီးယားတွမ်ႏ ဟာသီဂိုဗီးနားခမ်းထီ၊ ဖဲ့ꩻတွို့ꩻနဝ်ဖဲ့ꩻနဝ်ꩻ မွန်တီနေဂရိုးခမ်းထီ ဖုံႏနဝ်ꩻသွူ။ ကိုသိုဗိုခမ်းနဝ်ꩻ ထွာဒျာႏ သားဗီးယားခမ်းထီပဲင်ႏရိုꩻနဝ်ꩻတဲင် ဟံႏနယ်ႏအသျုက်တရေင် အဝ်ႏထွာတွိုႏယိုခါနဝ်ꩻသွူ။ ခမ်းထီဟံႏနယ်ႏဧရိယာႏနဝ်ꩻ အဝ်ႏစတုရန်းမဲင်ႏ ၃၄,၁၇၀ မဲင်ႏ (၈၈,၄၉၉ စတုရန်းကီလိုမီတာ) သွူ။ ၂၀၂၂ ဗာႏ စာႏရင်ꩻအလꩻ ခမ်းကိုနဝ်ꩻ လိုꩻဖြာꩻအဝ်ႏ (၆)သန်းလွိုတဲင် နဝ်ꩻအကို (၈၆%)ရပ်နဝ်ꩻ ကိုꩻကွဲႏယွုမ်းအံႏ ခရိယာန်ႏဘာႏသာႏ နဝ်ꩻသွူ။ သားဗီးယား ခမ်းထီဝေင်ꩻတန်တောမ်ႏ အတန်သွတ်ꩻဝေင်ꩻနဝ်ꩻ ထွာဒျာႏ ဝေင်ꩻဗဲကရေက် သွူ။

အာႏကွိုꩻ

Category:သားဗီးယားခမ်းထီ
Category:ဥရောပတွိုက်ကို ခမ်းထီဖုံႏ
Category:ကုလသမဂ္ဂ အစွိုꩻနွို့ခမ်းထီဖုံႏ
Category:ဥရောပကောင်သီ အစွိုꩻနွို့ခမ်းထီဖုံႏ